
L'ARTISTA MARIA JOSEPA COLOM (1927-2017) 

Ara fa dos anys i escaig que ens va deixar la gra¬ 
vadora, dibuixant i pintora Maria Josepa Colom i Sam- 
bola (Cervera, 1927-Barcelona, 2017), una artista poc 
o gens coneguda pel gran públic, però bé mereixedora 
de la seva recuperació. Glossada en el seu moment 
per crítics d'art i artistes com Àngel Marsà, Joan Cor¬ 
tès, Alberto del Castillo, Lina Font, Lluís López Anglada 
o Antoni Ollé Pinell, tots ells ens han llegat valuosos 
apunts a l'entorn de la seva figura i obra -des d'articles 
de premsa fins a textos breus inclosos als catàlegs de 
les seves exposicions- que contribueixen a poder apro¬ 
fundir en la biografia artística de Colom y en totes les 
seves vessants com a artista. 

Apunt biogràfic 

Maria Josepa Colom va néixer a Cervera, on 
només hi ha viure els terribles anys de la Guerra Civil. 
De retorn a Barcelona després de la guerra, va acabar 
el batxillerat artístic i ingressà a l'Escola d'Arts i Oficis 
Artístics (1948), on assolí en un sol curs els tres de regla¬ 
mentaris, demostrant una determinació i unes dots 
innates per a les arts. Seguidament es va matricular a 
l'Escola Superior de Belles Arts de Sant Jordi, on tingué 
el mestratge, entre d'altres, de Marés, Monjo, els ger¬ 
mans Oslé, Grau Mas i Antoni Vila Arrufat en gravat. 
L'any 1954 aconsegueix la titulació com a professora de 
dibuix, obrint aquell mateix any el seu primer estudi al 
carrer Entença de Barcelona. Aquell mateix any parti¬ 
cipà a la Exposición de Pintura Joven organitzada per 
l'Ajuntament de Barcelona al Palau de la Virreina, on 
obté l'accèssit per l'oli La fugida a Egipte. Exposicions i 
reconeixements a la seva obra s'aniran succeint a partir 
d'aleshores, duent a terme una notable carrera tant a 
nivell nacional com internacional, lligada tant a la itine- 
rància arreu del món per la professió del seu cònjuge 
com per viatges particulars i professionals. Així, l'any 
1955 viatja a Pakistan, on hi residirà un any i on fou 
nomenada directora de la Fine Arts Academy, esde¬ 
venint també professora de dibuix del Karachi Sketch 
Club i exposant dues vegades (1955 i 1956). 

Al seu retorn, va poder viatjar per Espanya grà¬ 
cies a la borsa de viatge que li atorgà l'Escola Superior 
de Belles Arts de Sant Jordi. Per aquella època Colom 
s'interessa en ampliar els seus coneixements sobre 

gravat calcogràfic. Així, l'any 1956 es matricula al Con¬ 
servatori de les Arts del Llibre fundat pel mateix Marés, 
on tingué com a professor a Jaume Pla, figura cabdal 
del gravat català del segle XX. Colom perfeccionà l'ús 
de les diverses tècniques i integrarà al seu repertori un 
domini extraordinari de la manera negra, amb la qual 
prestigiarà la seva obra, esdevenint una de les millors 
artistes en aquest procediment de gravat. La manera 
negra o mezzotinta no afavoreix la definició precisa del 
dibuix ni de les línies com el burí, sinó la configuració 
del modelat de volums en base al chiaroscuro, molt del 
gust de Colom per als seus treballs, com veurem. 

L'any 1961, Colom esdevé professora de gravat 
del conservatori a proposta dels mateixos Marés i Pla, 
en ordre a substituir a aquest darrer. La seva tasca com 
a docent la durà a terme fins a la seva jubilació, tenint 
com a alumnes al llarg dels anys a Pla Narbona, Argi- 
mon, Grau Santos i Artigau, entre molts altres artistes. 
Per aquells anys participà en dues edicions de Els Gra¬ 
vadors de la Rosa Vera: als números Els mesos de l'any 
(1956) i Dotze temes de circ (1959-1984), on Josep 
Maria Espinàs fa una postal literària del gravat a la 
manera negra de Colom «Gimnasta i clown»; així com 
també al volum II de Los artistas grabadores, basat en 
un text de Camilo José Cela i amb obres de Jaume Pla i 
Antoni Gelabert. 

El 1957 va rebre la medalla de la Reial Acadè¬ 
mia de Belles Arts de Sant Jordi per la xilografia Sant 
Jordi, que esdevindrà un dels ex-libris de l'entitat, i el 
1958 guanyà una menció honorífica al Premio Nacio¬ 
nal de Grabado amb la manera negra Pescadors del 
Cantàbric, el primer premi del qual fou per a Teodoro 
Miciano. Aquell any, Colom exposa a Madrid, París i 
La Haia, la qual cosa li servirà per a destacar en el seu 
retorn a les mostres barcelonines, encara per venir. El 
1960 guanyà una medalla a l'Exposición Nacional de 
Bellas Artes precisament amb la manera negra Feria 
de sant Ponç, i el 1961 li foren concedides dues sales 
a la Künstlerhaus de Viena com a artista estrangera 
convidada, on hi exposà quaranta-tres obres en diver¬ 
sos formats i tècniques, sent aquesta la seva primera 
exposició individual amb certa entitat. Aquest mateix 
any tindrà la seva primera exposició individual a Cata¬ 
lunya, a l'Ateneu Barcelonès, on hi exposarà una vin¬ 
tena d'obres. Colom fou rebuda a Barcelona com a una 
artista amb projecció internacional i amb un prestigi 
fora de dubtes, amb merescuda fama de gran grava¬ 
dora. Conegudes també per aquells anys són les seves 

exposicions al Cercle de Belles Arts de Lleida i a la Casa 
de Cultura de Cervera (1962). L'any següent realitzà els 
gravats a la manera negra per a l'edició de bibliòfil de 
Estampas Taurinas, editat per Caralt i amb prefaci de 
Rafael Manzano. Aquesta suite és considerada una de 
les seves obres mestres i va poder exposar-la el mateix 
any a la Sala Gaspar i al XIII Saló del Gravat. Aquell 
mateix any també exposà a Istanbul i diverses vegades 
més a Barcelona (Arte Actual, Saló de Maig). 

El 1965 participà a exposicions a Remcheid i Düs- 
seldorf, el 1966 a Laussane i al Saló de Maig de Barce¬ 
lona, i obté el Premio de Grabado de la Escuela Nacio¬ 
nal de Artes Gràficas. Fins a principis dels setanta seguí 
participant a nivell nacional i internacional a diverses 
mostres, rebent guardons a algunes d'elles: Kempen, 
Jihlava, París, Bensberg, Salamanca, Conca, Madrid, 
Còrdova, Pescia, Como, Florència, Venècia i Barcelona, 
on tornarem a trobar-la al Saló de Maig de 1969. Cal 
destacar la seva participació l'estiu de 1968 a la col·lec¬ 
tiva 7 gravadors catalans a la sala Estudio de Arte del 
Club de Radio Barcelona, al costat de Brotat, Grau-Gar- 
riga, Hurtuna, Ibànez, Pla Narbona i Raventós. L'any 
1969 la trobem també presidint el comitè promotor i 
formant part del jurat junt amb crítics d'art i artistes 
com Del Castillo, Giralt-Miracle, Vila Arrufat, Narotzky 
i Bosch de la l 3 Muestra Internacional de Grabado y 
Litografia realitzada a la Sala d'Exposicions d'Arts Apli¬ 
cades i Oficis Artístics celebrada a l'Antic Hospital de la 
Santa Creu de Barcelona, mostra que malauradament 
no tindrà continuïtat. 

Cervera li dedicà una mostra retrospectiva de 
gravats l'any 1971, on exposà una quarantena d'obres, 
incloses les dotze Estampas Taurinas abans esmenta¬ 
des. L'exposició es celebrà a la Casa de Cultura de la 
Caixa de Pensions i al seu catàleg trobem una selec¬ 
ció de les seves millors obres entre 1955 i 1970. Aquell 
mateix any l'ajuntament li atorga el Premi Ciutat de 
Barcelona per l'aiguafort amb resines Temps. El 1972 
tornarà a exposar seixanta-set obres a la Biblioteca 
Víctor Balaguer de Vilanova i la Geltrú, una itineràn- 
cia ampliada de la seva exposició cerverina. L'any 1977, 
el Museu de Ovar (Portugal) li dedica una exposició 
d'obra gràfica amb noranta obres, esdevenint la mos¬ 
tra més exhaustiva de l'obra gràfica de la cerverina. 

La seva carrera com a gravadora s'estendrà ben 
bé fins als anys noranta, quan realitzà els seus darrers 
treballs, i va seguir dibuixant i pintant fins a la primera 

dècada d'aquest segle, trobant la inspiració, sobretot, 
en temes exòtics dels seus viatges arreu del món, espe¬ 
cialment de tipus i costums orientals i africans; parti¬ 
cularment interessants són els dibuixos que realitzà el 
2006 durant una estada a Terra Santa. 

Els gravats de Maria Josepa Colom: 
a l'entorn del seu art 

Com a gravadora va conrear la xilografia, el 
linòleum, el burí, la litografia, l'aiguafort, la resina 
i la manera negra, entre d'altres tècniques. Colom 
de vegades fa incursions en tècniques mixtes o com¬ 
plexes, on es desenvolupa amb profunditat plàstica i 
habilitat tècnica usant, per exemple, la xilografia en 
tres o quatre colors. Amb el burí sobre coure Colom 
realitzà cert tipus de composicions més oxigenades 
a les que sovint ens té acostumats amb les seves 
litografies, aiguaforts o maneres negres (intrínse¬ 
cament tenebristes), més properes als gravats d'un 
Jaume Pla. De la litografia en farà un us limitat, tot 
i tenir treballs notables com Naixement, Noia i gat 
(obra icònica de 1965 usada per als cartells de diver¬ 
ses exposicions seves) o Noia cega, on l'artista s'ex¬ 
pressa amb la frescor i immediatesa que la tècnica 
litogràfica permet. 

Les formes característiques de les figures de 
Colom tendeixen a la ingravidesa, que per contun- 
dència volumètrica sovint semblen voler desbordar 
el marc. Això, junt amb les desorbitades proporcions 
d'algun o de tots els trets de les figures, apuntala un 
art figuratiu no imitatiu, més emocional i expressiu, 
arrelat als sentiments humans i d'una idealització 
inherent vehiculada amb cert tipus de síntesi plàs¬ 
tica. Observem també hieratisme i figures absortes 
en la seva acció, d'un moviment gairebé estàtic. 
En aquest sentit, la tècnica de la manera negra se 
li presentà com la idònia per a expressar-se en les 
dues dimensions, permetent-li destacar els volums i 
les masses i afegint un dramatisme molt efectista al 
seu cànon. Tot i el predomini en la seva obra gràfica 
del seu particular expressionisme, Colom no renega 
de formes més canòniques o reglades, sobretot 
quan dibuixa o pinta, on ens trobem a una artista 
de formació acadèmica que es mou en paràmetres 
propers a la figuració realista. Val a dir també que a 
Colom no li interessa massa el fons de les composici¬ 
ons, més aviat el veu una distracció del tema central. 
L'espai sovint queda desplaçat per la figura en el seu 

art, convertit en fons neutre molt especialment a la 
seva obra gràfica, no tant a la pintura o als dibui¬ 
xos que realitzà. Aquest espai queda només apuntat 
de vegades amb algun element accessori, supeditat 
sempre a les figures. 

És des dels seus gravats que Colom assoleix 
un llenguatge propi, amb referents de vegades més 
evidents, d'altres no, reinterpretant ressons plàstics 
precedents que apuntalen el seu art, influït tant per 
Picasso com per cert tipus de classicisme cezannià, 
de vegades atent a cert tipus de primitivisme exò¬ 
tic, seguint els corrents de l'art figuratiu per aquells 
anys, ja tant postinformalistes, com previs a l'ad¬ 
veniment de les noves tendències del darrer quart 
de segle XX, inserint-se, si bé no a l'avantguarda de 
l'art de la seva època, participant de la diversitat que 
caracteritza la figuració de la segona meitat d'aquest 
segle, sent el seu estil molt apreciat, com hem vist, a 
països centreeuropeus. 

Els temes que vehicula des del seu particular 
estil van des de la maternitat, la infantesa, l'amor, 
l'amistat, la unitat, la lectura, etc., fins a escenes de 
tipus i costums exòtics o autòctons, prenent un nou 
caire a cada volta que hi torna sobre ells, aprofundint 
ja fora en la tendresa entre un gest entre mare i fill, 
entre una parella o trametent un essencialisme deli¬ 
ciós en el perfil d'una noia o en el retrat d'un pakista¬ 
nès o d'un maori. També hi trobem temes d'abstracció 
pura, amb vòrtex, espirals, voràgines, etc., temes que 
no desentonen pas amb la seva producció en general, 
ans al contrari, accentuen sovint el seu discurs figu¬ 
ratiu general; Temps (1971) seria representatiu en 
aquest sentit. També hi podem rastrejar un espiritua- 
lisme d'arrel cristiana en l'elecció dels temes d'acord 
amb les seves creences i que entronca amb l'exotisme 
amb el qual es deixà impregnar en els seus viatges a 
l'orient i arreu del món, afegint una mirada cosmopo¬ 
lita i receptiva al món que es presenta a la seva mirada 
i la inspira; això, ho podem veure millor a la seva obra 
pictòrica, on desplega el seu particular colorisme en 
diversos de temes exòtics basats en la diversitat de 
cultures que va poder conèixer, pintures on també va 
conrear alguns paisatges. Pel que fa a obra gràfica, 
pocs són els paisatges que abordà al llarg de la seva 
carrera. També trobem un recurs a temes dels clàssics 
greco-llatins com Penèlope, Ariadna i el laberint, etc., 
i tindran un lloc especial en el seu art els coloms, en 
referència directa al seu cognom; també esdevindran 

temes recurrents de la cerverina els estels, el sol i la 
lluna; animals com el gat, peixos i ocells de diversos 
tipus com orenetes o galls, al·legories dels elements, 
etc., generalment com a ítems en un segon ordre nar¬ 
ratiu de les seves composicions. 

Maria Josepa Colom i l'exlibrisme 

Colom realitzà seixanta-cinc ex-libris en diverses 
tècniques de gravat al llarg de la seva carrera. La seva 
producció, amb interrupcions, comença el 1957, amb 
l'ex-libris per a la Reial Acadèmia de Belles Arts de Sant 
Jordi i finalitza el 1982, amb el dedicat al Dr. Torner. 
Es tracta en total de 21 xilografies b/n, 2 xilografies a 
tres colors, 3 xilografies a quatre colors, 18 burins, 9 
aiguaforts, 7 maneres negres, 1 resina, 1 aiguatinta i 1 
dibuix ploma, als quals hem d'afegir diverses tècniques 
mixtes com 1 aiguafort/aiguatinta i 1 aiguafort/estam- 
pació tipogràfica/xilografia. Amb ells podem traçar 
meridianament la seva evolució estètica, així com cons¬ 
tatar la varietat de registres que dominava. En certa 
manera, el catàleg d'ex-libris de Colom adjunt a aquest 
article reflexa, a manera de petit museu, el seu catàleg 
com a gravadora. Des del seu primer ex-libris obser¬ 
vem una capacitat de síntesi i composició a l'abast de 
pocs, molt en la línia de la seva obra gràfica en general. 
Observem preferència per la xilografia, però els seus 
gravats calcogràfics (aiguatinta, aiguafort, resina, burí i 
manera negra) esdevenen, sens dubte, les estrelles del 
seu catàleg. Dels seus burins cal destacar els de Rosa 
Sambola, el seu de propi, el de Vicens Tarrés, el d'A. 
Torrecilla o el de Martínez Ascaso; i dels xilogràfics en 
destacarem els de Hans Laut, el d'Enric Barrufet o el 
cervantí de Pepita Pallé. 

Colom sempre es mostra amatent i encertada en 
la tria del tema, vinculant d'una manera íntima propi¬ 
etat o entitat amb representació, imbricant-los amb la 
seva plàstica. Sovint recorre a inspiracions d'un classi¬ 
cisme evident, com Leda i Cigne per a l'ex-libris de Lars 
C. Stolt (1981), la figura masculina nua de l'ex-libris de 
Soberanas (1972), o el Rapte d'Europa per al de Rafael 
Masó (1964). Temes recurrents a la seva produc¬ 
ció artística, com els coloms, els astres, els elements 
atmosfèrics, etc., poblaran també molts dels seus ex-li- 
bris com a elements secundaris. 

Es llueix especialment en els ex-libris instituci¬ 
onals i en els dels congressos de l'Associació d'Ex-li- 
bristes de Barcelona (AEB). Colom eleva a una altra 
categoria el prestigi de l'exlibrisme, creant autènti- 

ques obres d'art, petites obres d'orfebreria gràfica si 
se'm permet l'expressió. Realitzà també un bon gra¬ 
pat d'ex-libris per a propietaris i institucions estran¬ 
gers com el Museu de Ovar, G. Munk, Y. Forsblom o A. 
Petz, entre d'altres, que corresponen probablement 
a intercanvis o encàrrecs de coneixences fetes des de 
la seva tasca com a delegada de l'AEB als congressos 
internacionals d'exlibristes. 

Notable és l'ex-libris que va realitzar per a la 
Col·lecció Perdigó de l'aleshores Biblioteca Central de 
la Diputación l'any 1970, en plena maduresa creativa, 
on exhibeix el seu domini de la manera negra, aquí 
tant elegant i definida, gairebé invisible als nostres ulls, 
com si d'un elaborat dibuix al carbonet amb vaporoses 
gradacions es tractés, representant dues perdius o per- 
digots relatives al cognom del propietari, Manuel Per¬ 
digó i Cortès, bibliòfil barceloní que va fer un important 
llegat bibliogràfic a la institució. Altres maneres negres 
que Colom va realitzar per a ex-libris foren les que rea¬ 
litzà per a Ollé Pinell, el de la Biblioteca dels Museus 
d'Art de Barcelona, el ja esmentat de Rafael Masó o el 
que dedicà a en Pere Bohigas. 

Però la seva participació al voltant de l'exli¬ 
brisme no es limità a la realització d'aquests, sinó que 
fou nuclear, des de dins de la mateixa AEB, entitat de la 
qual aviat n'assumí càrrecs de delegació i representació 
als congressos europeus d'exlibristes. Així, Colom parti¬ 
cipà en el recull d'ex-libris de la carpeta per al VI Con¬ 
grés Europeu d'ex-libris de Barcelona de 1958, al costat 
d'artistes com Alpresa, Estiarte, Galí, Llimona o Ricart, 
entre d'altres, a la del VIII Congrés Europeu d'ex-libris 
de Leipzig de 1961, on participà també a la carpeta con- 
gressual junt amb Borràs, Gelabert, Ollé Pinell, Riera, 
entre d'altres, o al IX Congrés Europeu d'ex-libris de 
París de 1962, per al qual realitzà el pertinent ex-libris. 
També va realitzar la nadala de 1961-1962 de l'AEB, un 
deliciós vernís tou i aiguafort amb la Mare de Déu i el 
nen titulat Oreneta. El 1960 havia guanyat una menció 
honorífica al concurs d'ex-libris Juan Sedó Peris-Menc- 
heta de l'associació amb el burí Noia llegint amb balcó 
al fons, que esdevindria l'ex-libris dedicat a Rosa Sam¬ 
bola (1959). Fou delegada de l'AEB al congrés parisenc, 
participant també a la carpeta congressual, amb ex-libris 
de, entre d'altres, Diví, Hurtuna o Pla. L'any 1963 arribà 
a assumir la vice-secretaria de l'AEB i l'any següent par¬ 
ticipà també a la carpeta congressual per al X Congrés 
Europeu d'ex-libris de Cracòvia, amb obres de Ferrando i 
Gelabert, entre d'altres. El 1967 guanyà el primer premi 

Juan Sedó Peris-Mencheta al concurs de l'AEB amb el 
tema de Sant Jordi, corresponent a l'ex-libris a la manera 
negra de Jose de Muller y Abadal. 

Ja per acabar, direm que gràcies al llegat que els 
seus hereus han fet aquest any a la Biblioteca de Catalu¬ 
nya, podem seguir la gènesi dels seus magnífics ex-libris 
amb els dibuixos o esbossos dels mateixos continguts en 
el donatiu. Aquests inclouen una aquarel·la i dibuixos a 
llapis i a la tinta de tots i cadascun d'ells, permetent-nos 
resseguir la gènesi dels mateixos, des de les idees flash, 
usant la terminologia que Colom usava per als seus 
esbossos inicials, fins al resultat final estampat. 

Núm. 

Any 

Propietari 

/Entitat 

Títol/ 

Tema 

Tècnica 

Suport 

Mides 

(cm) 

1 

1957 

Real Aca¬ 
dèmia de 
Bellas Artes 
de San 
Jorge 

Sant Jordia 
cavall ma¬ 
tant el drac 
i escut de 
l’acadèmia 

Xilografia 

Fusta 

12x9 

2 

1958 

VI Congre- 
so Europeo 
de Ex-libris. 
AEB 1958 

Lectura i 
amistat 

Aiguatinta 

Coure 

ll’4x9’5 

3 

1959 

Maria Jose- 
fa Colom 

Estudi I 
/ Estudi 
d’artista 

Aiguafort 

Coure 

12’3 x 9’1 

4 

1959 

Rosa Sàm- 
bola 

Noia amb 
llibre i 
finestra al 
fons 

Burí 

Coure 

ll’8x8’7 

5 

1961 

Homenatge 
de 1AEB 
a Manuel 
Bassa i 
Armengol 

Llegenda 
de les qua¬ 
tre barres 

Aiguafort 

Coure 

12x9 

6 

1961 

Co- 

lom-Nart 

Noia i 
coloms 

Xilografia 

Fusta 

12x87 

7 

1961 

Lina Font 

Noia i font 

Burí 

Coure 

9x6 

8 

1961 

A. Ollé 
Pinell 

Far, al·lego¬ 
ria del vent 
i barca de 
vela 

Manera 

negra 

Coure 

9x 12 

9 

1961 

Pepita Pallé 

Dos àngels 

Burí 

Coure 

12x9 

10 

1961 

Vicens 

Tarrés 

Noia, llibre, 
flama i 
estels 

Aiguafort 

Coure 

12’3 x 9’2 

11 

1962 

IX Congre - 
so Europeo 
Exlibris. 
París 1962- 

Dues noies 
amb ex-li- 
bris a les 

mans 

Aiguafort 

Coure 

10 x 7’2 

12 

1964 

Ayunta- 
miento de 
Barcelona. 
Bibliote¬ 
ca de los 
Museos de 
Arte 

Parella que 
visita un 
museu i 
elements 
al·lusius al 
mateix 

Manera 

negra 

Coure 

12x9 

Tècnica 

Suport 

Mides 

(cm) 

13 

1964 

Ramon 

Esquirol 

Medicina / 
Dona, bas¬ 
tó dAsclepi 
i partitura 

Aiguafort 
i aigua- 
tinta 

Coure 

9’8 x 7’4 

14 

1964 

Rafael 

Masó 

Rapte 

d’Europa 

Manera 

negra 

Coure 

9x 12 

15 

1964 

Juan Arturo 
Sedó 

Penélope 
teixint o 
desfent el 
sudari per 
a Laertes 

Aiguafort 

Coure 

9 x 11 ’8 

16 

1964 

Vicens 

Tarrés 

Llibres i 
Pax 

Xilografia 

Fusta 

12 x 8’5 

17 

1964 

Jesús Va- 
llina 

Home i 
bèstia 

Xilografia 

Fusta 

87x6 

18 

1965 

Ernest 

March 

Pati mo¬ 
nestir / Pati 
de la Santa 
Creu 

Xilografia 

Linòleum 

11’3 x 7 

19 

1965 

Roberto Se¬ 
rrano / Ana 
M a Abad 

Tuna/ 
Cantant de 
Tuna i noia 
al balcó 

Aiguafort 

Coure 

10x7 

20 

1966 

Hans Laut 

Segador 

Xilografia 

Fusta 

8 x 10’5 

21 

1967 

José M a de 
Muller y de 
Abadal 

Sant Jordi 
matant el 
drac 

Manera 

negra 

Coure 

147 x 5’5 

22 

1968 

Mabel Ro¬ 
dríguez de 
Vallina 

Lectura 

Manera 

negra 

Coure 

117 x 7’3 

23 

1969 

Esteban 
Diaz Bo- 
nilla 

Sol, lluna / 
Composi¬ 
ció amb el 
símbol de 
la medici¬ 
na i cor 

Xilografia 

Fusta 

7x4’5 

24 

1970 

Enric Ba¬ 
rrufet 

Dimoniet 

Xilografia 

Fusta 

7x5 

25 

1970 

Maria Tere¬ 
sa Bartres 

Flors i 
oreneta 

Dibuix 

ploma 

Clixé 

10 x 7’8 

26 

1970 

M. J. Colom 

Colom 

Xilografia 

Linòleum 

9’5 x 6’5 

Núm. 

Any 

Propietari 

/Entitat 

Títol/ 

Tema 

Tècnica 

Suport 

Mides 

(cm) 

27 

1970 

Manuel 
Perdigó / 
Diputación 
Provincial 
de Barcelo¬ 
na. Biblio¬ 
teca Central 

Dues 
perdius o 
perdigots 

Manera 

negra 

Coure 

10’5 x 7’3 

28 

1971 

Pere Bohi- 
gas 

A la biblio¬ 
teca 

Manera 

negra 

Coure 

9’5 x 6’5 

29 

1972 

Sección de 
Estampas. 
Biblioteca 
Nacional. 
Madrid 

Parella 
veient i 
examinant 
estampes a 
la biblio¬ 
teca 

Aiguafort 

Coure 

7’6 x 7’8 

30 

1972 

Ramon 

Falgueras 

Foc de 
la vida / 
Foguera 
alimentada 
per una 
noia 

Resina 

Coure 

9x6 

31 

1972 

Amadeu-J. 

Soberanas 

Escut de 
Tarragona 
i figura 
masculina 
nua sota un 
arbre 

Aiguafort 

Coure 

9 x 6’2 

32 

1973 

J. M. Caus- 
sa 

Vencedor 
/Parella 
cavalcant 
sobre la 
mort 

Burí 

Coure 

9x6 

33 

1973 

Co- 

lom-Imaz 

Autopista/ 
Nus viari 
formant 
flor de qua¬ 
tre fulles 

Burí 

Coure 

10x7 

34 

1973 

A. M. Da 
Mota Mi¬ 
randa 

Arbre de la 
ciència 

Burí 

Coure 

10x7 

35 

1973 

Rosa Maria 
Martínez 
Ascaso / 
Biblioteca 
Shakespea- 
riana 

Ser o no 
ser/Esce¬ 
na shakes- 
peariana 

Burí 

Coure 

10 x 5’5 

36 

1973 

Martínez 

Ricart 

Parella 

llegint 

Burí 

Coure 

10x7 

37 

1973 

Dr. R. Ruiz 
de Lara 

Ajut / Un 
home ajuda 
a aixecar-se 
a un altre 
abatut de 
genolls 

Burí 

Coure 

8 x 5’5 

38 

1973 

RSS 

Rosa 

Xilografia 

color 

Linòleum 

3 planxes 

7’7 x 6 

39 

1973 

Soteras 

Gutiérrez 

Dona i 
home 

Burí 

Coure 

5’5 x 8 

40 

1973 

Antonio 

Torrecilla 

Bona pesca 
/ Estris de 
pescador 
i peixos 
pescats 

Burí 

Coure 

9’3 x 6’5 

411 

1973 

C. Vives 

Sirena i 
peixos 

Burí 

Coure 

13x57 

42 

1973 

C. Vives 

Periquito 

Xilografia 

color 

Linòleum 

3 planxes 

9x7 

43 

1973 

Vives-Co- 
lom / V 
Centenario 
del libro 
impreso 
1972 

Impressors 
treballant 
al tòrcul i a 
la imprem¬ 
ta de tipus 
mòbils 

Xilografia 

Fusta 

11’5 x 9 

44 

1973 

Vives-Co- 
lom /XXV 
Aniversario 

Automòbil 

fantasia 

Burí 

Coure 

* 6’5 x 9’5 

45 

1974 

Pepita Pallé 

200 àngels 
/ Àngel 
sostenint 
llibres 

Aiguafort 

Coure 

16 x 6’8 

46 

1975 

J. M. Garrut 

Handel, I 

Burí 

Coure 

7’5 x 5 

47 

1975 

J. M. Garrut 

Handel, II 

Xilografia 

Boix 

9x8 

48 

1975 

Vento- 

sa-Puig 

Sol i lluna 
/ Home 
i dona 
llegint amb 
arbre al 
mig 

Burí 

Coure 

11’5 x 4’5 

Núm. 

Any 

Propietari 

/Entitat 

Títol/ 

Tema 

Tècnica 

Suport 

Mides 

(cm) 

49 

1976 

E.B. 

Mono¬ 
grama 
d’Ediciones 
Buril amb 
un burí 
travessat 

Xilografia 

Fusta 

10x7 

50 

1976 

Museu de 
Ovar 

Sol lucet 
omnibus / 
Un femení 
al vent i Sol 

Xilografia 

Linòleum 

2 planxes 

8’6 x 87 

51 

1976 

M. Raey- 
maekers 

Fòssil de 
sirena sent 
examinat 
per un 
home 

Xilografia 

Fusta 

12x9 

52 

1977 

M. J. Colom 

Estudi, II. 
Lleó 

Xilografia 

Boix 

9’2 x 10 

53 

1977 

H. Foged- 
gaard 

Home i 
cavall 

Xilografia 

Boix 

10’5 x 9 

54 

1977 

Imaz 

Lluna i ca¬ 
vall / Noia 
sostenint 
flor, Sol, 
lluna, es¬ 
trella i cap 
de cavall 

Aiguafort, 
estampa- 
ció tipo¬ 
gràfica, 
xilografia 

Zenc 

12x47 

55 

1977 

G. Munk 

Dona al 
vent 

Xilografia 

Boix 

9’8 x 8 

56 

1977 

A. Pach 

Violí 

Xilografia 

Boix 

6’5 x 6’5 

57 

1977 

Pepita Pallé 

Don 

Quixot 

Xilografia 

Boix 

9 x 7’5 

58 

1977 

Assumpció 

Torras 

Torres / 
Al·lego¬ 
ria de la 
creació 
literària, 
amb 

màquina 
descriure, 
ploma, 
coloms i 
castell 

Xilografia 

Perera 

7’5 x 9 

59 

1977 

C. Vives 

Pop 

Xilografia 

Boix 

7’5 x 9 

Tècnica 

Mides 

(cm) 

60 

1978 

Jorgen Vi- 
ls-Pedersen 

Déu vi 
/ Tondo 
amb rostre 
bevent i 
elements 
al·lusius 
al vi 

Xilografia 

color 

Boix 4 
planxes 

9’2 x 9’2 

61 

1979 

Jorgen Vi- 
ls-Pedersen 

Girasol i 
papallona 

Xilografia 

color 

Boix 4 
planxes 

10 x 6 

62 

1980 

Yngve Fors- 
blom 

Els víkings 
arriben a 
Turquia 

Xilografia 

Boix 

10x9 

63 

1980 

Alma Petz 

Flors tropi¬ 
cals / Noia 
guarnint-se 
amb una 
flor 

Xilografia 

color 

Boix 4 
planxes 

10x8 

64 

1981 

Lars C. 
Stolt 

Leda i el 
Cigne 

Burí 

Coure 

11x7 

65 

1982 

Carlos E. 
Torner 

Opera¬ 
ció / Dos 
cirurgians 
operant 

Burí 

Coure 

9x5 


Xavier Soler Àvila 
Historiador de l'Art 

